Virallinen lehti nro C 366 , 04/12/1997 s. 0007 - 0008



Norjan pankkiyhdistyksen 9 päivänä syyskuuta 1997 nostama kanne EFTAn valvontaviranomaista vastaan (Tapaus E-4/97) (97/C 366/06) Norjan pankkiyhdistys, edustajaan høyesterettsadvokat Jonas W. Myhre, Hjort DA, Postboks 471 Sentrum, N-0105 Oslo, Norge, nosti kanteen EFTAn valvontaviranomaista vastaan EFTAn tuomioistuimessa 9 päivänä syyskuuta 1997. Kantaja vaatii, että EFTAn tuomioistuin: 1. kumoaa 9 päivänä heinäkuuta 1997 annetun EFTAn valvontaviranomaisen päätöksen n:o 177/97 2. velvoittaa EFTAn valvontaviranomaisen korvaamaan kantajan oikeudenkäyntikulut Tosiseikat: - Norjan pankkiyhdistys perustettiin vuonna 1915. Yhdistyksen 28 jäsentä ovat pankkeja, luottolaitoksia ja muita rahoituslaitoksia, joilla on lain mukaan oikeus harjoittaa tomintaa Norjassa. - Husbanken on valtion laitos, johon sovelletaan 1 päivänä maaliskuuta 1946 annettua lakia n:o 3 Norjan valtion asuntopankista (Lov om Den Norske Stats Husbank). Husbanken myöntää laajamittaisesti yksityishenkilöille lainoja asuntojen rakentamiseen ilman tulorajoja. Asuntojen on kuitenkin täytettävä tietyt koko- ja laatunormit. - Norjan pankkiyhdistyksen käsityksen mukaan nykyinen järjestelmä, jossa valtio tukee asuntorahoitusta Husbankenin kautta, aiheuttaa vakavaa haittaa kilpailulle Norjan luottomarkkinoilla, koska sen vuoksi yhdistyksen jäsenlaitosten on mahdotonta kilpailla tasavertaisesti Husbankenin kanssa uusien asuntojen rakentamiseen myönnettävien vakuudellisten peruslainojen tarjoamisesta. - Tästä syystä Norjan pankkiyhdistys teki jäsenlaitostensa puolesta EFTAn valvontaviranomaiselle valituksen (päivätty 7. marraskuuta 1995) Husbankenin kilpailuasemasta. - EFTAn valvontaviranomainen teki seuraavan päätöksen 9 päivänä heinäkuuta 1997: 1. Valitus Husbankenin toimintaehdoista ja niiden yhteensopivuudesta ETA-sopimuksen valtiontukea ja kilpailua koskeviin määräyksiin, joka tehtiin 7 päivänä marraskuuta 1995 päivätyllä (as. n:o 96-6439-A), on hylätty, eikä valvontaviranomaisella ole aihetta jatkotoimenpiteisiin. 2. Jäljennös tästä päätöksestä toimitetaan tiedoksi Norjan viranomaisille, valituksen tekijälle ja Euroopan komissiolle. Oikeudelliset väitteet ja muut tueksi esitetyt pääasialliset väitteet: - Viitaten 2 päivänä toukokuuta 1992 allekirjoitetun EFTA-valtioiden valvontaviranomaisen ja tuomioistuimen perustamista koskevan sopimuksen 36 artiklaan kantaja vaatii, että edellä mainittu EFTAn valvontaviranomaisen päätös kumotaan. - Kanteen tueksi esitetään seuraavaa: - EFTAn valvontaviranomainen ei ole aloittanut valtiontukea koskevaa virallista tutkintamenettelyä, vaikka se totesi 9 päivänä heinäkuuta 1997 annetussa päätöksessä, jota kanne koskee, että Husbanken saa ETA-sopimuksen 61 artiklan määräysten vastaista valtiontukea. - Käsitellessään Norjan pankkiyhdistyksen kannetta EFTAn valvontaviranomainen on tehnyt olennaisen menettelyvirheen, kun se on laiminlyönyt velvollisuutensa antaa riittävät perustelut päätökselle EFTA-valtioiden valvontaviranomaisen ja tuomioistuimen perustamissopimuksen 16 artiklan mukaisesti. - EFTAn valvontaviranomainen tulkitsee EFTA-sopimuksen 59 artiklan 2 kohtaa väärin katsoessaan, että Husbankenin toimintaehdoista ei johdu muita kilpailun rajoituksia tai vääristymiä kuin on tarpeen sille uskottujen yleisiin taloudellisiin tarkoituksiin liittyvien palvelujen suorittamiseksi ja että Norjan valtion Husbankenille myöntämä tuki on siten edellä mainitun artiklan määräyksistä poiketen